พระราชกฤษฎีกา
จัดตั้งเทศบาลตำบลคอหงส์
อำเภอหาดใหญ่ จังหวัดสงขลา
พ.ศ. ๒๕๔๖
 

ภูมิพลอดุลยเดช
ป.ร.
ให้ไว้ ณ วันที่
๑๘ กรกฎาคม พ.ศ. ๒๕๔๖
เป็นปีที่ ๕๘ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งองค์การบริหารส่วนตำบลคอหงส์
อำเภอหาดใหญ่ จังหวัดสงขลา ขึ้นเป็นเทศบาลตำบล

อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย และมาตรา ๙ แห่งพระราชบัญญัติเทศบาล พ.ศ. ๒๔๙๖ ประกอบกับมาตรา ๔๒ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลคอหงส์
อำเภอหาดใหญ่ จังหวัดสงขลา พ.ศ. ๒๕๔๖

มาตรา
๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓
ให้จัดตั้งองค์การบริหารส่วนตำบลคอหงส์ อำเภอหาดใหญ่ จังหวัดสงขลา
ขึ้นเป็นเทศบาลตำบล มีชื่อว่า เทศบาลตำบลคอหงส์ ในอำเภอหาดใหญ่ จังหวัดสงขลา

มาตรา
๔ ให้กำหนดเขตเทศบาลตำบลคอหงส์
ไว้ดังนี้
หลักเขตที่
๑ ตั้งอยู่ริมคลองเตย ฝั่งตะวันออก ตรงจุดที่สะพานรถไฟสายเก่า (สายหาดใหญ่
- สงขลา) ตัดกับคลองเตย
ด้านเหนือ
จากหลักเขตที่
๑ เป็นเส้นเลียบกึ่งกลางทางรถไฟสายเก่า (สายหาดใหญ่ - สงขลา) ไปทางทิศตะวันออกเฉียงเหนือ ถึงหลักเขตที่ ๒
ซึ่งตั้งอยู่ตรงจุดทางรถไฟสายเก่า (สายหาดใหญ่ - สงขลา) ตัดกับทางหลวงแผ่นดินหมายเลข ๔๐๗
ถนนกาญจนวนิช (สายหาดใหญ่ - สงขลา)
ด้านตะวันออก
จากหลักเขตที่
๒ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์
ไปทางทิศตะวันออกเฉียงใต้ ถึงหลักเขตที่ ๓ เป็นระยะประมาณ ๒๓๐ เมตร
จากหลักเขตที่
๓ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์
ไปทางทิศใต้ ถึงหลักเขตที่ ๔ เป็นระยะประมาณ ๓๐๐ เมตร
จากหลักเขตที่
๔ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์
ไปทางทิศตะวันออกเฉียงใต้ ถึงหลักเขตที่ ๕ เป็นระยะประมาณ ๑,๐๐๐
เมตร
จากหลักเขตที่
๕ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์
ไปทางทิศใต้ ถึงหลักเขตที่ ๖ ซึ่งตั้งอยู่บนยอดเขาบันไดนาง (เนิน
๓๒๕)
จากหลักเขตที่
๖ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์
ไปทางทิศใต้ ถึงหลักเขตที่ ๗ ซึ่งตั้งอยู่ที่ยอดเขาคอหงส์ (เนิน
๓๗๑)
จากหลักเขตที่
๗ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์
ไปทางทิศใต้ ถึงหลักเขตที่ ๘ เป็นระยะประมาณ ๒,๓๑๐
เมตร
จากหลักเขตที่
๘ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์
ไปทางทิศตะวันออกเฉียงใต้ ถึงหลักเขตที่ ๙ เป็นระยะประมาณ ๘๒๐ เมตร
จากหลักเขตที่
๙ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่ อำเภอหาดใหญ่
จังหวัดสงขลา ไปทางทิศตะวันออกเฉียงใต้ ถึงหลักเขตที่ ๑๐ ซึ่งตั้งอยู่ตรงจุดที่ตัดกับถนน
รพช. หมายเลข ๒๐๗๐ (สายบ้านคลองเรียน - บ้านทุ่งงาย - บ้านเขากลอย)
จากหลักเขตที่ ๑๐ เป็นเส้นเลียบตามแนวเส้นแบ่งเขตระหว่างตำบลคอหงส์กับตำบลทุ่งใหญ่
อำเภอหาดใหญ่ จังหวัดสงขลา ตามแนวสันปันน้ำเทือกเขาคอหงส์ ไปทางทิศตะวันออกเฉียงใต้ ถึงหลักเขตที่ ๑๑ ซึ่งตั้งอยู่ตรงจุดที่บรรจบกับแนวเส้นแบ่งเขตระหว่างตำบลคอหงส์
อำเภอหาดใหญ่ กับตำบลพิจิตร อำเภอนาหม่อม จังหวัดสงขลา
จากหลักเขตที่ ๑๑
เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลพิจิตร
อำเภอนาหม่อม จังหวัดสงขลา ตามแนวสันปันน้ำเทือกเขาคอหงส์ ไปทางทิศใต้
ถึงหลักเขตที่ ๑๒ ซึ่งตั้งอยู่ที่ยอดเนิน ๒๐๐
จากหลักเขตที่
๑๒ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลพิจิตร
อำเภอนาหม่อม จังหวัดสงขลา ตามแนวสันปันน้ำเทือกเขาคอหงส์ ไปทางทิศใต้ ถึงหลักเขตที่
๑๓ ซึ่งตั้งอยู่ที่ยอดควนจง (เนิน ๒๒๐)
ด้านใต้
จากหลักเขตที่
๑๓ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลพิจิตร
อำเภอนาหม่อม จังหวัดสงขลา ตามแนวสันปันน้ำเทือกเขาคอหงส์ ไปทางทิศตะวันตกเฉียงเหนือ
ถึงหลักเขตที่ ๑๔ ซึ่งตั้งอยู่ที่เนิน ๒๒๐
จากหลักเขตที่
๑๔ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลพิจิตร
อำเภอนาหม่อม และตำบลนาหม่อม อำเภอนาหม่อม จังหวัดสงขลา ตามแนวสันปันน้ำเทือกเขาคอหงส์
ไปทางทิศตะวันตกเฉียงใต้ ถึงหลักเขตที่ ๑๕ ซึ่งตั้งอยู่ที่เนิน ๒๐๐
จากหลักเขตที่
๑๕ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลนาหม่อม
อำเภอนาหม่อม จังหวัดสงขลา ไปทางทิศตะวันตกเฉียงเหนือ ถึงหลักเขตที่ ๑๖
ซึ่งตั้งอยู่ตรงจุดที่แนวเส้นแบ่งเขตระหว่างตำบลคอหงส์ อำเภอหาดใหญ่
กับตำบลนาหม่อม อำเภอนาหม่อม จังหวัดสงขลา ตัดกับถนน รพช.
หมายเลข ๓๑๑๘ (สายบ้านควนจง - บ้านในไร่)
จากหลักเขตที่
๑๖ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลนาหม่อม
อำเภอนาหม่อม จังหวัดสงขลา ไปทางทิศตะวันตกเฉียงใต้ ถึงหลักเขตที่ ๑๗
ซึ่งตั้งอยู่ที่เนิน ๑๐๐
จากหลักเขตที่
๑๗ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลนาหม่อม
อำเภอนาหม่อม จังหวัดสงขลา ไปทางทิศตะวันตกเฉียงใต้ ถึงหลักเขตที่ ๑๘
ซึ่งตั้งอยู่ตรงจุดตัดกับทางรถไฟสายใต้ (กรุงเทพฯ - สุไหงโก-ลก)
จากหลักเขตที่
๑๘ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลนาหม่อม
อำเภอนาหม่อม จังหวัดสงขลา ไปทางทิศตะวันตกเฉียงใต้ ถึงหลักเขตที่ ๑๙ ซึ่งตั้งอยู่ตรงจุดตัดกับคลองหวะ
จากหลักเขตที่
๑๙ เป็นเส้นเลียบตามแนวเส้นแบ่งเขตระหว่างตำบลคอหงส์ อำเภอหาดใหญ่ กับตำบลนาหม่อม
อำเภอนาหม่อม จังหวัดสงขลา ไปทางทิศใต้ ถึงหลักเขตที่ ๒๐ ซึ่งตั้งอยู่บนทางหลวงแผ่นดินหมายเลข
๔๓ ถนนเพชรเกษมตัดใหม่ (สายเอเชีย หาดใหญ่ - จะนะ) ฟากเหนือ
ตรงจุดที่แนวเส้นแบ่งเขตตำบลคอหงส์ กับตำบลบ้านพรุ อำเภอหาดใหญ่ จังหวัดสงขลา มาบรรจบกับแนวเส้นแบ่งเขตระหว่างตำบลคอหงส์
อำเภอหาดใหญ่ กับตำบลนาหม่อม อำเภอนาหม่อม จังหวัดสงขลา
จากหลักเขตที่
๒๐ เป็นเส้นเลียบทางหลวงแผ่นดินหมายเลข ๔๓ ถนนเพชรเกษมตัดใหม่ (สายเอเชีย
หาดใหญ่ - จะนะ) ทางฟากเหนือ
ไปทางทิศตะวันตก ถึงหลักเขตที่ ๒๑ ซึ่งตั้งอยู่ตรงจุดบนทางหลวงแผ่นดินหมายเลข ๔
ถนนกาญจนวนิช (สายหาดใหญ่ - สะเดา) ฟากตะวันตก ตรงจุดที่ทางหลวงแผ่นดินหมายเลข ๔ ถนนกาญจนวนิช (สายหาดใหญ่ - สะเดา) ตัดกับทางหลวงแผ่นดินหมายเลข ๔๓ ถนนเพชรเกษมตัดใหม่ (สายเอเชีย
หาดใหญ่ - จะนะ)
จากหลักเขตที่
๒๑ เป็นเส้นเลียบไปตามแนวเส้นแบ่งเขตระหว่างตำบลคอหงส์กับเทศบาลเมืองบ้านพรุ
อำเภอหาดใหญ่ จังหวัดสงขลา ไปทางทิศใต้ตามแนวทางหลวงแผ่นดินหมายเลข ๔ ถนนกาญจนวนิช
(สายหาดใหญ่ - สะเดา) เป็นระยะประมาณ
๑๕๐ เมตร ถึงแยกเข้าถนนสาธารณประโยชน์ (ก่อนถึงถนนชนแดนประมาณ
๕๐ เมตร) ไปทางทิศตะวันตกตามกึ่งกลางถนนและแนวเขตที่ดินราษฎรถึงถนนสาธารณประโยชน์
ซึ่งแยกจากทางหลวงแผ่นดินหมายเลข ๔๓ ถนนเพชรเกษมตัดใหม่ (สายเอเชีย หาดใหญ่ - จะนะ) ไปทางทิศใต้ตามกึ่งกลางถนนถึงเขตที่ดินราษฎร
ไปทางทิศตะวันตกตามแนวเขตที่ดินราษฎร ถึงหลักเขตที่ ๒๒ ซึ่งตั้งอยู่ตรงจุดที่แนวเส้นแบ่งเขตระหว่างตำบลคอหงส์
ตำบลบ้านพรุ ตำบลควนลัง อำเภอหาดใหญ่ จังหวัดสงขลา
มาบรรจบกันบริเวณกึ่งกลางคลองอู่ตะเภา
ด้านตะวันตก
จากหลักเขตที่
๒๒ เป็นเส้นเลียบแนวกึ่งกลางคลองอู่ตะเภา ไปทางทิศเหนือ ถึงหลักเขตที่ ๒๓ ซึ่งตั้งอยู่ตรงจุดกึ่งกลางคลองอู่ตะเภาที่บริเวณแนวเส้นแบ่งเขตตำบลคอหงส์และตำบลควนลัง
อำเภอหาดใหญ่ จังหวัดสงขลา บรรจบกับแนวเขตเทศบาลนครหาดใหญ่ อำเภอหาดใหญ่
จังหวัดสงขลา
จากหลักเขตที่
๒๓ เป็นเส้นเลียบแนวเส้นแบ่งเขตระหว่างตำบลคอหงส์กับเทศบาลนครหาดใหญ่ อำเภอหาดใหญ่
จังหวัดสงขลา ไปทางทิศตะวันออก ถึงหลักเขตที่ ๒๔ ซึ่งตั้งอยู่ริมคลองเตย ฝั่งตะวันตก
ตรงเชิงสะพานรถไฟสายใต้ (กรุงเทพฯ - ปาดังเบซาร์)
จากหลักเขตที่ ๒๔ เป็นเส้นเลียบริมคลองเตย
ฝั่งตะวันตก ไปทางทิศตะวันออกเฉียงเหนือ ถึงหลักเขตที่ ๒๕ ซึ่งตั้งอยู่ริมคลองเตย ฝั่งตะวันตก
ตรงเชิงสะพานรถไฟสายใต้ (กรุงเทพฯ - สุไหงโก-ลก) 
จากหลักเขตที่ ๒๕
เป็นเส้นเลียบริมทางรถไฟสายใต้ (กรุงเทพฯ - สุไหงโก-ลก) ฟากเหนือ
ไปทางทิศตะวันออกเฉียงใต้ ถึงหลักเขตที่ ๒๖ ซึ่งตั้งอยู่ริมเขตทางรถไฟสายใต้ (กรุงเทพฯ - สุไหงโก-ลก) ฟากเหนือ
ตรงจุดที่ห่างจากศูนย์กลางทางหลวงแผ่นดินหมายเลข ๔ ถนนกาญจนวนิช (สายหาดใหญ่ - สะเดา) ทางฟากตะวันออก
ตามแนวเส้นตั้งฉากระยะ ๒๐๐ เมตร
จากหลักเขตที่
๒๖ เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔ ถนนกาญจนวนิช (สายหาดใหญ่
- สะเดา) ไปทางทิศตะวันออกเฉียงเหนือ
ถึงหลักเขตที่ ๒๗ ซึ่งตั้งอยู่ตรงแนวเขตทหาร กรมผสมที่ ๕ ค่ายเสนาณรงค์ ด้านใต้
ห่างจากศูนย์กลางทางหลวงแผ่นดินหมายเลข ๔ ถนนกาญจนวนิช (สายหาดใหญ่
- สะเดา) ตามแนวเส้นตั้งฉากระยะ ๒๐๐ เมตร
จากหลักเขตที่
๒๗ เป็นเส้นเลียบแนวเขตทหาร กรมผสมที่ ๕ ค่ายเสนาณรงค์ ไปทางทิศตะวันตก ถึงหลักเขตที่
๒๘ ซึ่งตั้งอยู่ตรงแนวเขตทหาร กรมผสมที่ ๕ ค่ายเสนาณรงค์ ด้านใต้ ตรงที่บรรจบกับแนวทางหลวงแผ่นดินหมายเลข
๔ ถนนกาญจนวนิช (สายหาดใหญ่ - สะเดา) ฟากตะวันออก
จากหลักเขตที่
๒๘ เป็นเส้นเลียบแนวเขตทหาร กรมผสมที่ ๕ ค่ายเสนาณรงค์ ไปทางทิศเหนือ
ถึงหลักเขตที่ ๒๙ ซึ่งตั้งอยู่ตรงแนวเขตทหาร กรมผสมที่ ๕ ค่ายเสนาณรงค์ ด้านเหนือ ตรงจุดที่บรรจบกับแนวทางหลวงแผ่นดินหมายเลข
๔๐๗ ถนนกาญจนวนิช (สายหาดใหญ่ - สงขลา) ฟากตะวันออก
จากหลักเขตที่
๒๙ เป็นเส้นเลียบแนวเขตทหาร กรมผสมที่ ๕ ค่ายเสนาณรงค์ ไปทางทิศตะวันออก
ถึงหลักเขตที่ ๓๐ ซึ่งตั้งอยู่ตรงแนวเขตทหาร กรมผสมที่ ๕ ค่ายเสนาณรงค์ ด้านเหนือ ตรงจุดที่อยู่ห่างจากศูนย์กลางทางหลวงแผ่นดินหมายเลข
๔๐๗ ถนนกาญจนวนิช (สายหาดใหญ่ - สงขลา) ฟากตะวันออก
ตามแนวเส้นตั้งฉากระยะ ๒๐๐ เมตร
จากหลักเขตที่
๓๐ เป็นเส้นขนานระยะ ๒๐๐ เมตร
กับศูนย์กลางทางหลวงแผ่นดินหมายเลข ๔๐๗ ถนนกาญจนวนิช (สายหาดใหญ่
- สงขลา) ฟากตะวันออก ไปทางทิศเหนือ ถึงหลักเขตที่
๓๑ ซึ่งตั้งอยู่ตรงจุดที่ห่างจากศูนย์กลางทางหลวงแผ่นดินหมายเลข ๔๐๗ ถนนกาญจนวนิช (สายหาดใหญ่ - สงขลา) ทางฟากทิศตะวันออก
ตามแนวเส้นตั้งฉากระยะ ๒๐๐ เมตร เป็นระยะประมาณ ๑,๖๐๐ เมตร
จากหลักเขตที่
๓๑ เป็นเส้นตั้งฉากกับศูนย์กลางทางหลวงแผ่นดินหมายเลข ๔๐๗ ถนนกาญจนวนิช (สายหาดใหญ่
- สงขลา) ไปทางทิศตะวันตกเฉียงเหนือ ถึงหลักเขตที่
๓๒ ซึ่งตั้งอยู่ตรงจุดที่ห่างจากศูนย์กลางทางหลวงแผ่นดินหมายเลข ๔๐๗ ถนนกาญจนวนิช (สายหาดใหญ่ - สงขลา) ไปทางทิศตะวันตกเฉียงเหนือ
ตามแนวเส้นตั้งฉากระยะ ๒๐๐ เมตร
จากหลักเขตที่
๓๒ เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๐๗ ถนนกาญจนวนิช
(สายหาดใหญ่ - สงขลา) ฟากตะวันตก
ไปทางทิศใต้ จนถึงหลักเขตที่ ๓๓
ซึ่งตั้งอยู่ตรงจุดที่ห่างจากศูนย์กลางทางหลวงแผ่นดินหมายเลข ๔๐๗ ถนนกาญจนวนิช (สายหาดใหญ่ - สงขลา) ฟากตะวันตก
ตามแนวเส้นตั้งฉากระยะ ๒๐๐ เมตร และห่างจากศูนย์กลางทางหลวงแผ่นดินหมายเลข ๔ ถนนเพชรเกษม (สายหาดใหญ่ - สะเดา) ไปทางทิศเหนือ ตามแนวเส้นตั้งฉากระยะ ๓๐๐
เมตร
จากหลักเขตที่ ๓๓ เป็นเส้นขนานระยะ ๓๐๐
เมตร กับศูนย์กลางทางหลวงแผ่นดินหมายเลข ๔ ถนนเพชรเกษม (สายหาดใหญ่
- สะเดา) ฟากเหนือ ไปทางทิศตะวันตก
ถึงหลักเขตที่ ๓๔ ซึ่งตั้งอยู่ริมคลองเตย ฝั่งตะวันออก ตรงจุดที่ห่างจากศูนย์กลางทางหลวงแผ่นดินหมายเลข
๔ ถนนเพชรเกษม (สายหาดใหญ่ - สะเดา) ฟากเหนือ ไปทางทิศเหนือ ตามแนวเส้นตั้งฉากระยะ ๓๐๐ เมตร
จากหลักเขตที่
๓๔ เป็นเส้นเลียบริมคลองเตย ฝั่งตะวันออก ไปทางทิศตะวันตกเฉียงเหนือ จนบรรจบกับหลักเขตที่
๑ เป็นระยะประมาณ ๑,๘๐๐ เมตร
ดังปรากฏตามแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตตามสมควร

มาตรา ๕ ในระหว่างที่ยังไม่มีคณะเทศมนตรีเทศบาลตำบลคอหงส์
ให้ผู้ซึ่งดำรงตำแหน่งปลัดองค์การบริหารส่วนตำบลคอหงส์ ในวันที่พระราชกฤษฎีกานี้ประกาศในราชกิจจานุเบกษา ปฏิบัติหน้าที่ปลัดเทศบาลตำบลคอหงส์
เท่าที่จำเป็นไปพลางก่อน และให้รวมถึงการปฏิบัติหน้าที่ของนายกเทศมนตรี
ตามมาตรา ๔๕ วรรคห้า แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล
(ฉบับที่ ๑๐) พ.ศ. ๒๕๔๒ ด้วย

มาตรา ๖
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พันตำรวจโท
ทักษิณ ชินวัตร
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกาจัดตั้งเทศบาลตำบลคอหงส์
อำเภอหาดใหญ่ จังหวัดสงขลา พ.ศ. ๒๕๔๖

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากองค์การบริหารส่วนตำบลคอหงส์
อำเภอหาดใหญ่ จังหวัดสงขลา มีสภาพอันสมควรยกฐานะขึ้นเป็นเทศบาลตำบลคอหงส์
อำเภอหาดใหญ่ จังหวัดสงขลา
เพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้




พัชรินทร์/ทรงยศ แก้ไข
๑๑
กันยายน ๒๕๔๖

ปิติวรรณ/ปรับปรุง
๒๐ เมษายน ๒๕๖๓

อรญา/ตรวจ
๕ สิงหาคม ๒๕๖๓

[๑] ราชกิจจานุเบกษา
เล่ม ๑๒๐/ตอนที่ ๖๙ ก/หน้า ๑๙/๑๘ กรกฎาคม ๒๕๔๖